পাইক-পেয়াদা, বরকন্দাজ ছুটলো সেই ভোর বেলায় সেনাপতি, পাত্র-মিত্র আর পন্ডিতদের বাড়ীতে। সববাই হাজির হয়ে গেলো। সভার কাজ শুরু হল। মধ্যমণি হয়ে রাজা সিংহাসনে গ্যাঁট হয়ে বসে রইলেন। মন্ত্রী ঘটনার বিবরণ দিয়ে ভাজা মাছ উল্টে খেতে দ্যাখা চোখ দুটোকে বের করে দেবার জন্য রাজাদেশ ঘোষণা করলেন। পন্ডিতেরা বড় বড় বই খুলে বসলেন আর পাত্রমিত্ররা পরামর্শ করতে লাগলেন। মন্ত্রী তদারক করতে লাগলেন কাজ কতখানি এগুলো ! খানিক সময় গ্যালো। রাজা  হাঁকলেন- মন্ত্রী !  - আজ্ঞে মহারাজ !  - কই, চোখের কতদূর হলো ? এই.. ..এই দেখছি মহারাজ। বলে মন্ত্রী গভীর ভাবে তদারক করতে লাগলেন। পাত্র-মিত্র, সেনাপতি-পন্ডিত সব্বাই নড়ে চড়ে আবার নতুন করে উৎসাহের সাথে চোখ খুঁজতে লাগলেন। কিন্তু চোখ আর পাওয়া যায় না !  দুপুর হয়ে গেলো। সক্কাল থেকে কারো খাওয়া হয়নি। মেজাজ একটু একটু করে সবারই খারপ হতে লাগলো। রাজার মেজাজ সব চাইতে খারপ। মাঝে মাঝে রাগ-বিরক্ত-অধৈর্য্য মিশিয়ে চোখ চাইতে লাগলেন আর মন্ত্রী যথারীতি চোখের তদারক করতে লাগলেন।